Forslag til ændringsbudget (FÆB) nr. 4 for regnskabsåret 2020 ledsager forslaget om at anvende et beløb på 278 993 814 EUR fra Den Europæiske Unions Solidaritetsfond (i det følgende benævnt "Solidaritetsfonden") med henblik på at yde bistand til Portugal, Spanien, Italien og Østrig efter de naturkatastrofer, der fandt sted i disse medlemsstater i løbet af 2019:

Ændringerne i den almindelige oversigt over indtægter og i oversigten over udgifter og indtægter i sektion III kan ses på EUR-Lex ( https://eur-lex.europa.eu/budget/www/index-da.htm ).

·Portugal: skader som følge af orkanen Lorenzo på Azorerne i oktober 2019

·Spanien: oversvømmelser i regionerne Valencia, Murcia, Castilla-La Mancha og Andalusien i september 2019

·Italien og Østrig: ekstreme vejrforhold med oversvømmelser og jordskred til følge, der ramte det meste af det italienske territorium (kulminerende med oversvømmelser i Venedig) samt Kärnten og Østtyrol i Østrig i efteråret 2019.

I FÆB nr. 4/2020 foreslås det at opføre de nødvendige forpligtelses- og betalingsbevillinger på det almindelige budget for 2020 efter modregning af de allerede udbetalte forskud til Portugal og Spanien (6 495 606 EUR).

2.Finansiering

I overensstemmelse med artikel 10, stk. 1, i Rådets forordning (EU, EURATOM) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (i det følgende benævnt "FFR-forordningen") var der ved begyndelsen af 2020 i alt 1 150 524 045 EUR til rådighed for anvendelse af Solidaritetsfonden, nemlig summen af bevillingen for 2020 på 597 546 284 EUR plus den resterende bevilling for 2019 på 552 977 761 EUR, der var blevet fremført til 2020.

Det beløb, der kan anvendes på nuværende tidspunkt i 2020, er på 1 001 137 474 EUR. Dette svarer til det samlede beløb, der ved begyndelsen af 2020 var rådighed for anvendelse af Solidaritetsfonden (1 150 524 045 EUR), minus et tilbageholdt beløb på 149 386 571 EUR i forbindelse med opfyldelsen af kravet om tilbageholdelse af 25 % af den årlige bevilling for 2020 frem til den 1. oktober 2020 som fastsat i FFR-forordningens artikel 10, stk. 1.

Oversigt over finansieringen fra Solidaritetsfonden Beløb EUR Bevilling for 2019 fremført til 2020 552 977 761 Bevilling for 2020 597 546 284 ----------------- I alt til rådighed ved begyndelsen af 2020 1 150 524 045 Minus tilbageholdelse af 25 % af bevillingen for 2020 – 149 386 571 ----------------- Maksimalt beløb, der i øjeblikket er til rådighed (bevillinger for 2019+2020) 1 001 137 474 Samlet støttebeløb, der foreslås anvendt for Portugal, Spanien, Italien og Østrig – 278 993 814 ----------------- Resterende beløb til rådighed indtil 1. oktober 2020 722 143 660

3.Bevillinger, der anmodes om til budgettet for 2020

På grundlag af ansøgningerne fra Portugal, Spanien, Italien og Østrig er beregningen af det finansielle bidrag fra Solidaritetsfonden, baseret på de anslåede samlede direkte skader, opgjort til 278 993 814 EUR.





I betragtning af det forskud på 6 495 606 EUR, der allerede er udbetalt til disse sager relateret til Solidaritetsfonden, foreslår Kommissionen at ændre budgettet for 2020 ved at forhøje budgetpost 13 06 01 med 272 498 208 EUR i forpligtelses- og betalingsbevillinger (se nedenstående tabel).

Beløb i EUR Budgetpost Betegnelse Forpligtelsesbevillinger Betalingsbevillinger 13 06 01 Bistand til medlemsstaterne i forbindelse med en større naturkatastrofe, som har en alvorlig indvirkning på borgernes livsvilkår, det naturlige miljø eller økonomien 272 498 208 272 498 208 I alt 272 498 208 272 498 208

4.Sammenfattende oversigt opdelt efter udgiftsområde i den flerårige finansielle ramme